A Bizottság 98/85/EK irányelve
(1998. november 11.)
a tengerészeti felszerelésekről szóló 96/98/EK tanácsi irányelv módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tengerészeti felszerelésekről szóló, 1996. december 20-i 96/98/EK tanácsi irányelvre [1] és különösen annak első és második francia bekezdésére,
(1) mivel a 96/98/EK tanácsi irányelv céljaira nemzetközi egyezmények alatt, az 1974. évi SOLAS egyezményt is beleértve, a vonatkozó módosításaikkal együtt az említett irányelv elfogadásának napján hatályos egyezmények és vizsgálati követelmények értendők;
(2) mivel az említett irányelv elfogadását követően a SOLAS egyezményen és más nemzetközi egyezményeken végrehajtott módosítások és új vizsgálati követelmények léptek hatályba vagy fognak rövidesen hatályba lépni;
(3) mivel a hajók fedélzetén üzembe helyezendő felszerelésekkel kapcsolatosan az említett jogszabályokban új szabályokat írtak elő;
(4) mivel a 96/98/EK irányelvet ennek megfelelően módosítani kell;
(5) mivel az ebben az irányelvben előírt rendelkezések összhangban vannak a legutóbb a 98/74/EK bizottsági irányelvvel [2] módosított 93/75/EGK tanácsi irányelv [3] 12. cikke alapján felállított bizottság véleményével,
ELFOGADTA EZT AZ IRÁNYELVET:
1. cikk
A 96/98/EK irányelv a következőképpen módosul:
1. A 2. cikk a következőképpen módosul:
a) A c) pont helyébe a következő rendelkezés lép:
"c) "rádiókommunikációs berendezés": az 1974. évi SOLAS-egyezmény IV. fejezetének 1999. január 1-jén hatályos változatában előírt felszerelések, valamint az egyezmény III./6.2.1 szabályában túlélési vízijárművek számára előírt kétirányú URH adó-vevő készülék;"
b) A d) és n) pontban az "ennek az irányelvnek az elfogadása napján" szöveg helyébe az "1999. január 1-jén" szöveg lép.
2. Az A. melléklet helyébe ezen irányelv melléklete lép.
2. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1999. április 30-ig megfeleljenek.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat az előírásait, amelyeket az ezen irányelv által szabályozott területen fogadtak el.
3. cikk
Ez az irányelv az Európai Közösségek Hivatalos Lapjában való kihirdetése napját követő harmadik napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 1998. november 11-én.